laion/Wikipedia-Exotic huggingface dataset:
অর্থনৈতিক প্রবৃদ্ধি

অর্থনৈতিক প্রবৃদ্ধি বলতে নির্দিষ্ট সময়ে একটি দেশের অর্থনীতিতে পণ্য ও সেবার উৎপাদন বৃদ্ধি বোঝায়। সাধারণতঃ কোন দেশের মোট দেশজ উৎপাদন বৃদ্ধির শতকরা হারকে অর্থনৈতিক প্রবৃদ্ধি হিসেবে আখ্যায়িত করা হয়। একটি দেশ অর্থনৈতিক ভাবে কতটা উন্নতি করছে তার প্রধান নিয়ামক অর্থনৈতিক প্রবৃদ্ধি। সহজ ভাষায় অর্থনীতিতে প্রবৃদ্ধি বলতে মোট দেশজ উৎপাদনের বর্ধিত অংশের শতকরা মানকে বোঝায়। বাৎসরিক প্রবৃদ্ধি হিসাবের সময় বৎসরান্তে পণ্য ও সেবার মূল্যমান চলতি মূল্যে নিরূপিত হতে পারে। তবে বৎসরান্তে পণ্য ও সেবার চলতি মূল্যে নিরূপিত মূল্যমান মূল্যস্ফীতির অনুপাতে সমন্বয় করা যেতে পারে; তাতে মোট দেশজ উৎপাদন প্রকৃত পরিমাপ পাওয়া যাবে। ব্যবসায় লাভ লোকসান বা উত্থান পতন থাকে। তা হতে পারে সংক্ষিপ্ত সময়ের জন্য বা একটি নির্দিষ্ট সময়ের জন্য কিংবা কোন নির্দিষ্ট ব্যবসায়ের জন্য। শিল্প বিপ্লব পরবর্তী দুই শত বৎসরে পরিলক্ষিত হয়েছে যে, অর্থনীতিতে ধারাবাহিকচক্রে উত্থান ও পতন হয়ে থাকে। একে বলা হয় ব্যবসায় চক্র। ব্যবসায় চক্র আবতর্নশীল। সাধারণতঃ ব্যবসায় চক্র পরিলক্ষিত হয় অত্যন্ত স্বল্প পরিসরে এবং স্বল্প সময়ের জন্য। তবে তা দীর্ঘ সময়েরও জন্য হতে পারে। ব্যবসায় চক্রের উত্থান পর্বে মোট দেশজ উৎপাদনের প্রবৃদ্ধি ও মুদ্রাস্ফীতি হতে থাকে। অপরপক্ষে ব্যবসায় চক্রের পতন পর্বে ক্রমাগত উৎপাদন হ্রাস পেতে থাকে, পণ্য ও সেবার মূল্যসূচক ধারাবাহিকভাবে পড়ে যেতে থাকে।
সভেতলানা শকোলিনা

সভেতলানা ভ্লাদিমিরোভা শকোলিনা (রুশ: Светлана Владимировна Школина; জন্ম: ৯ মার্চ, ১৯৮৬) স্মোলেনস্ক এলাকার ইয়ার্তসেভোয় জন্মগ্রহণকারী রাশিয়ার ক্রীড়াবিদ। তার শারীরিক কাঠামো হচ্ছে - লম্বায় ১.৮৭ মিটার (৬ ফুট ১+১⁄২ ইঞ্চি) এবং ওজনে প্রায় ৬৬ কিলোগ্রাম (১৪৬ পাউন্ড)। তিনি অ্যাথলেটিক্স ইভেন্টে রাশিয়ার পক্ষে উচ্চ লাফ দিয়ে থাকেন। ২০১২ সালে লন্ডনে অনুষ্ঠিত অলিম্পিক গেমসে নিজস্ব সেরা ২.০৩ মিটারের উচ্চতা অতিক্রম করে ব্রোঞ্জপদক লাভ করেছিলেন। মস্কোয় অনুষ্ঠিত ২০১৩ সালের বিশ্ব অ্যাথলেটিকস চ্যাম্পিয়নশিপে একই দূরত্ব অতিক্রমের মাধ্যমে স্বর্ণপদক জয় করেন। তবে, অভ্যন্তরীণ ক্রীড়ায় তার নিজস্ব সেরা ২.০০ মিটারের উচ্চতা অতিক্রম করেছেন আর্নস্টাডে ফেব্রুয়ারি, ২০১০ সালে। কৈশোরে তিনি ২০০৩ সালের বিশ্ব যুব অ্যাথলেটিক্স চ্যাম্পিয়নশীপ ও ২০০৪ সালের বিশ্ব যুব অ্যাথলেটিক্স চ্যাম্পিয়নশীপ প্রতিযোগিতায় রৌপ্যপদক জয় করেন। ২০০৫ সালের ইউরোপীয় জুনিয়র অ্যাথলেটিক্স চ্যাম্পিয়নশীপে স্বর্ণপদক জয় করেন। তখন তার নিজস্ব সেরা উচ্চ লম্ফের দূরত্ব ছিল - ২০০৩ সালে ক্রাসনোদারে ১.৮৮ মিটার, ২০০৪ সালের জুলাইয়ে ১.৯১ মিটার ও জুন, ২০০৫ সালে মানহেইমে ১.৯২ মিটার। ২০০৭ সালে আরো একটি স্বর্ণজয় করেন। একই সালে ইউরোপীয় অনূর্ধ্ব-২৩ অ্যাথলেটিক্স চ্যাম্পিয়নশীপে তিনি ও আদোনিয়া স্টেরিও ১.৯২ মিটার উচ্চতা অতিক্রম করলেও শেষাবধি ১.৯৫ মিটারের বাঁধা পেরুতে পারেননি। এছাড়াও, জুন ২০০৭ সালে রাশিয়ার তুলায় নিজস্ব সেরা ১.৯৬ মিটার উচ্চতা অতিক্রম করেছিলেন। ২০০৮ সালের গ্রীষ্মকালীন অলিম্পিকে অংশগ্রহণের বিষয়টি ছিল তার প্রথম বড়ধরনের প্রতিযোগিতায় অংশগ্রহণ। ঐ প্রতিযোগিতায় ১.৯৩ মিটার উচ্চতা অতিক্রম করে চতুর্দশ স্থান অধিকার করেন। মৌসুমের সেরা ১.৯৮ মিটার করেছিলেন জুলাই মাসে, কাজানে। ২০০৯ সালের জানুয়ারিতে রিজেকায় অনুষ্ঠিত ইউরোপীয় অ্যাথলেটিকস ইনডোর চ্যাম্পিয়নশীপে একই উচ্চতায় চতুর্থ হয়েছিলেন। "Svetlana Shkolina"। Sports-Reference.com। ১৪ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ২৪ ফেব্রুয়ারি ২০১০।  সভেতলানা শকোলিনার আইএএএফ প্রোফাইল (ইংরেজি) "14 finals decided on thrilling afternoon of athletics on Day Three in Debrecen"। European Athletics। ২৪ জুলাই ২০০৭। ২১ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ২৪ ফেব্রুয়ারি ২০১০।  টেমপ্লেট:Footer World Champions High Jump Women
তুলসী লাহিড়ী

তুলসী লাহিড়ী (৭ এপ্রিল ১৮৯৭ - ২২ জুন ১৯৫৯) বিখ্যাত নাট্যকার, অভিনেতা, গ্রামোফোন কোম্পানির সুরকার, বাংলা ছায়াছবির জনপ্রিয় চিত্রনাট্যকার। নাটক রচনা ও অভিনয় দিয়ে নাট্য আন্দোলনের এক নতুন দিগন্ত উন্মোচিত করেছিলেন। তার জন্ম অবিভক্ত বাংলার রংপুর জেলা, বর্তমান গাইবান্ধা জেলার সাদুল্লাপুর উপজেলার নলডাঙ্গা গ্রামে। তার পিতার নাম সুরেন্দ্রনাথ লাহিড়ী। পিতা ছিলেন রংপুরের ডিমলা এস্টেটের ম্যানেজার। তার জন্ম জমিদার পরিবারে। বি. এ. ও বি. এল. পাস করে প্রথমে রংপুরে ও পরে কলকাতার আলিপুর কোর্টে ওকালতি। তার রচিত দুইটি গান জমিরুদ্দিন খাঁ রেকর্ডিং করলে সাংস্কৃতিক অঙ্গনে পরিচিতি লাভ। কালে হিজ মাস্টার্স ভয়েস ও মেগাফোন গ্রামোফোন কোম্পানিতে সংগীত পরিচালক পদে নিযুক্তি লাভ। শুরু হলো অজস্র গান রচনা আর সুর সংযোজন। আইনব্যবসা ত্যাগ করে চলচ্চিত্র ও নাট্যাভিনয়ে যোগদান। নির্বাক যুগ থেকে শুরু করে বাংলা চলচ্চিত্রের সংগে কয়েক দশকের ঘনিষ্ঠতা ছিলো তার। নাট্যরচনা, মঞ্চাভিনয় এবং পাশাপাশি চিত্রপরিচালক ও অভিনেতারূপে তার অভিজ্ঞতা ছিলো ব্যাপক, সিদ্ধি ছিলো ঈর্ষাজনক। মার্ক্সের দৃষ্টি নিয়ে নাট্যরচনায় সার্থকতা লাভ। পঞ্চাশের মন্বন্তরের পটভূমিকায় গ্রাম বাংলার দরিদ্র মানুষের অভাব-অনটন দ্বন্দ্ব-সংঘাত ও তাদের উপর ধর্মীয় ও সামাজিক নিপীড়নের আলেখ্য অবলম্বনে "দুঃখীর ইমাম" (১৯৪৭) ও "ছেঁড়াতার" (১৯৫০) নাটক রচনা করে ব্যাপক সুনাম অর্জন। "মায়ের দাবি" (১৯৪১), "পথিক" (১৯৫১), "লক্ষ্মীপ্রিয়ার সংসার" (১৯৫৯) তার অপরাপর নাটক। উত্তর বাংলার কৃষক সমাজের বাস্তব জীবনচিত্র এসব নাটকের উপজীব্য। পুঁজিবাদী সমাজব্যবস্থার অসারতা প্রমাণ করার উদ্দেশ্যে নাটক রচনায় আত্মনিয়োগ। কলকাতায় মৃত্যু। গানের জগতে তার ঘনিষ্ঠতা ছিল নজরুল ইসলামের সংগে। তার লেখা বহু গান এখন নজরুলগীতি বলে প্রচলিত আছে। সহস্রাধিক জনপ্রিয় বাংলা গানের এই গীতকারের কোনো গীতসংকলন নেই। নাটকের নাম- মায়ের দাবি (১৯৪১), পথিক (১৯৫১), লক্ষ্মীপ্রিয়ার সংসার (১৯৫৯), মণিকাঞ্চন, মায়া-কাজল, চোরাবালি, সর্বহারা সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ২৭৫, আইএসবিএন ৯৭৮-৮১-৭৯৫৫-১৩৫-৬ "তুলসী লাহিড়ী"। ১১ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ৭ এপ্রিল ২০১৪।  সেলিনা হোসেন ও নুরুল ইসলাম সম্পাদিত বাংলা একাডেমী চরিতাভিধান; ঢাকা; এপ্রিল, ২০০৩; পৃষ্ঠা- ১৮৬-৮৭। সুধীর চক্রবর্তী সম্পাদিত আধুনিক বাংলা গান; প্যাপিরাস, কলকাতা; বৈশাখ, ১৩৯৪; পৃষ্ঠা- ১৭০। Filmografie bei Complete Index to World Film Tulsi Lahiri bei Banglapedia – The National Encyclopaedia of Bangladesh (engl.) Tulsi Lahiri, Indian Dramatist (engl.) ausführliche Biografie (bengal.) Lahiris Stück Devi in Modern Indian Literature, an Anthology: Plays and prose, 1995 (engl.)
ব্যারাকপুর পুলিশ কমিশনারেট

ব্যারাকপুর পুলিশ কমিশনারেট বা ব্যারাকপুর সিটি পুলিশ হল পশ্চিমবঙ্গের ব্যারাকপুর মহকুমা এলাকার আইন শৃঙ্খলার রক্ষার্থে গঠিত একটি বিশেষ পুলিশ বাহিনী। ২০১২ সালের ২০ জানুয়ারি এই কমিশনারেট গঠিত হয়। এটি পশ্চিমবঙ্গ পুলিশের অঙ্গ এবং পশ্চিমবঙ্গ সরকারের স্বরাষ্ট্র মন্ত্রকের নিয়ন্ত্রণাধীন। উত্তর চব্বিশ পরগনা জেলা পুলিশ বিভাগকে ভেঙে এই কমিশনারেট তৈরি হয়েছে। এই কমিশনারেটের অধীনে ১২টি থানা রয়েছে। সঞ্জয় মুখোপাধ্যায় এই কমিশনারেটের প্রথম পুলিশ কমিশনার নিযুক্ত হন। ব্যারাকপুর পুলিশ কমিশনারের প্রধান কার্যালয় ব্যারাকপুর শহরে অবস্থিত। এর দুটি বিভাগ–ব্যারাকপুর ও বেলঘড়িয়া। কমিশনারেটের মোট আয়তন ২৯৭ বর্গ কিলোমিটার। এর অধীনে আছে ১২টি থানা। পুলিশের ইন্সপেক্টর-জেনেরেলের সমতুল্য মর্যাদাসম্পন্ন একজন ইন্ডিয়ান পুলিশ সার্ভিস অফিসার এই কমিশনারেটের প্রধান হন। কমিশনারের সাহায্যার্থে দুজন সহকারী বা যুগ্ম কমিশনার থাকেন। দুই বিভাগের জন্য দুজন ডেপুটি পুলিশ কমিশনার থাকেন। গোয়েন্দা ও ট্র্যাফিক বিভাগ সহ অন্যান্য দফতরের দায়িত্বে থাকেন ডেপুটি সুপারইন্টেন্ডেন্টের সমতুল্য মর্যাদার অতিরিক্ত ডেপুটি পুলিশ কমিশনারেরা। থানার দায়িত্বে থাকেন ইনস্পেক্টর। বীজপুর থানা নৈহাটি থানা জগদ্দল থানা নোয়াপাড়া থানা ব্যারাকপুর থানা টিটাগড় থানা খড়দহ থানা রহড়া থানা ঘোলা থানা বেলঘড়িয়া থানা বরানগর থানা নিমতা থানা দমদম থানা হাওড়া পুলিশ কমিশনারেট বিধাননগর পুলিশ কমিশনারেট কলকাতা পুলিশ পশ্চিমবঙ্গ পুলিশ মানোজ বর্মা "Bidhannagar Police Commissionerate & Barrackpore Police Commissionerate"। West Bengal Police, Government of West Bengal। ৩১ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ৬ ফেব্রুয়ারি ২০১২।  "Present post held by IPS officers as on 01.02.2012" (পিডিএফ)। West Bengal Police। ১৬ ফেব্রুয়ারি ২০১০ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ ফেব্রুয়ারি ২০১২।  "Force for northern fringes"। The Telegraph। ১৮ জানুয়ারি ২০১২। সংগ্রহের তারিখ ৬ ফেব্রুয়ারি ২০১২।  Barrackpore Traffic Police official website
পিয়ের-জোসেফ প্রুদোঁ

পিয়ের-জোসেফ প্রুদোঁ("প্রুধোঁ" প্রতিবর্ণীকরণও প্রচলিত) (১৮০৯-১৮৬৫) ফরাসি প্রাবন্ধিক, অর্থনীতিবিদ ও সমাজতাত্ত্বিক। তিনি ছিলেন ক্ষুদে বুর্জোয়ার তত্ত্বপ্রবক্তা ও নৈরাজ্যবাদের আদি তাত্ত্বিকদের একজন। তিনিই প্রথম নৈরাজ্যবাদ ও ফরাসি শ্রমিকসংঘবাদের তত্ত্ব রচনা করেন। তিনি বলেন সরকারের অবলুপ্তি আর শোষণের অবলুপ্তি একই সাথে চলবে। দুটি একই, অভিন্ন কাজ। তার মতে রাজনৈতিকভাবে নয়, অর্থনৈতিকভাবে শ্রমিকদের নিজস্ব অর্থনৈতিক সংস্থা গড়ে তুলতে হবে। বৈপ্লবিক দিক থেকে বিকেন্দ্রীভূত এবং বহুকেন্দ্রিক সামাজিক ব্যবস্থা হবে তার চরিত্র। তার গ্রন্থ "সম্পত্তি কী" কার্ল মার্ক্স কর্তৃক প্রশংসিত হয়। তিনি প্রুদোঁকে রাজনৈতিক অর্থনীতির বিজ্ঞানসম্মত রচয়িতা বলে উল্লেখ করেন। মার্ক্সের পবিত্র পরিবার গ্রন্থে প্রুদোঁর প্রশংসা রয়েছে। কিন্তু প্রুদোঁর গ্রন্থে বিবৃত দারিদ্র্যের দর্শনকে বিরূপ সমালোচনা করে দর্শনের দারিদ্র্য শীর্ষক গ্রন্থে মার্ক্স পরবর্তী সময়ে প্রুদোঁর কঠোর সমালোচক হয়ে ওঠেন। তিনি বলেন অর্থনৈতিক বর্গগুলি হলো তাত্ত্বিক ধারণা, সামাজিক উৎপাদন সম্পর্কের বিমূর্তকরণ। কিন্তু প্রুদোঁ এই সত্য উলটোভাবে দেখেছেন, যেমনটা ভাববাদী দার্শনিকেরা দেখে থাকেন। মার্কস এঙ্গেলস রচনাবলী; দ্বিতীয় খণ্ড দ্বিতীয় অংশ; প্রগতি প্রকাশন, মস্কো; ১৯৭২; পৃষ্ঠা-২০৭। সমীরণ মজুমদার; মার্ক্সবাদ, বাস্তবে ও মননে; স্বপ্রকাশ, কলকাতা; ১ বৈশাখ, ১৪০২; পৃষ্ঠা-১৬০। উইকিউক্তিতে পিয়ের-জোসেফ প্রুদোঁ সম্পর্কিত উক্তির সংকলন রয়েছে। উইকিমিডিয়া কমন্সে পিয়ের-জোসেফ প্রুদোঁ সংক্রান্ত মিডিয়া রয়েছে। উইকিসংকলনে এই লেখকের লেখা মূল বই রয়েছে: পিয়েরে জোসেফ প্রুধোঁ পিয়ের-জোসেফ প্রুদোঁ অরাজকতা আর্কাইভ-এ। The General Idea of Proudhon's Revolution by Robert Graham পিয়ের-জোসেফ প্রুদোঁ দৈনিক ব্লিড এর নৈরাজ্যবাদী এনসাইক্লোপিডিয়া এ। (includes short timeline) BlackCrayon.com: People: Pierre-Joseph Proudhon Proudhon and Anarchism ওয়েব্যাক মেশিনে আর্কাইভকৃত ৪ জুন ২০২১ তারিখে by Larry Gambone Proudhon by K. Steven Vincent Property is Theft! A Pierre-Joseph Proudhon Anthology "Où est passé Proudhon ?" a film by Anne Argouse and Hugues Peyret, www.antoinemartinprod.com/ (ফরাসি) Où est passé Proudhon ? A video documentary
জেমস এডওয়ার্ড রথম্যান

জেমস ই রথম্যান ইয়েল বিশ্ববিদ্যালয়ের বায়োমেডিকেল সায়েন্সেস এর অধ্যাপক এবং ইয়েল বিশ্ববিদ্যালয় মেডিকেল স্কুলের সেল বায়োলজি বিভাগের চেয়ারম্যান। তিনি ২০১৩ সালে চিকিৎসাবিজ্ঞানে নোবেল পুরস্কার লাভ করেন। রথম্যান ১৯৫০ সালের ৩ নভেম্বর ম্যাসাচুসেটসে জন্মগ্রহণ করেন। ইয়েল বিশ্ববিদ্যালয় থেকে ১৯৭১ সালে বিএ ডিগ্রি লাভ করেন এবং হার্ভার্ড বিশ্ববিদ্যালয় থেকে ১৯৭৬ সালে পিএইচডি ডিগ্রি লাভ করেন। তিনি ম্যাসাচুসেট্‌স ইনস্টিটিউট অফ টেকনোলজিতে ডক্টরেটোত্তর গবেষণা সম্পন্ন করেন। তিনি ১৯৭৮ সালে স্ট্যানফোর্ড বিশ্ববিদ্যালয় এ সহকারী অধ্যাপক প্রাণরসায়ন বিভাগে যোগদান করেন। তিনি ১৯৮১ সালে সহযোগী অধ্যাপক এবং ১৯৮৪ সালে পূর্ণ অধ্যাপক পদে যোগদান করেন। ১৯৮৮ সালে প্রিন্সটন বিশ্ববিদ্যালয় এর মলিকুলার বায়োলজি বিভাগের অধ্যাপক পদে যোগদান করেন। "James E. Rothman, Faculty: Yale Department of Chemistry"। ১১ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০১৩।  http://www.physiology.columbia.edu/Rothman/Pages/JERcv.htm "সংরক্ষণাগারভুক্ত অনুলিপি"। ১৩ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০১৩।
র‍্যান্ডি ওয়েইন শেকম্যান

র‍্যান্ডি ওয়েন শেকম্যান (ইংরেজি: Randy Wayne Schekman) একজন মার্কিন কোষীয় জীববিজ্ঞানী। তিনি ২০১৩ সালে চিকিৎসাবিজ্ঞানে নোবেল পুরস্কার লাভ করেন। কোষীয় নালিকাগুলিতে (ভেসিকল) বিভিন্ন পদার্থের চলাচল নিয়ন্ত্রণকারী জৈবযন্ত্রসম ব্যবস্থাগুলি আবিষ্কার করার জন্য তিনি আরও দুইজন বিজ্ঞানীর সাথে একত্রে এই পুরস্কার লাভ করেন। শেকম্যান ইউনিভার্সিটি অভ ক্যালিফোর্নিয়া, লস অ্যাঞ্জেলস থেকে ১৯৭০ সালে কলাবিদ্যায় স্নাতক ডিগ্রি লাভ করেন। ১৯৭৪ সালে স্ট্যানফোর্ড বিশ্ববিদ্যালয় থেকে পিএইচডি ডিগ্রি লাভ করেন। Professor Randy Schekman ForMemRS "সংরক্ষণাগারভুক্ত অনুলিপি"। ২৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০১৩।  "সংরক্ষণাগারভুক্ত অনুলিপি" (পিডিএফ)। ৪ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ অক্টোবর ২০১৩।
ফ্রেঙ্কিসেক পোলাৎস্কি

ফ্রেঙ্কিসেক পোলাৎস্কি (চেক উচ্চারণ: [ˈfranciʃɛk ˈpalatskiː]) (জুন ১৪, ১৭৯৮, হুদস্লেভিচ - মে ২৬, ১৮৭৬ প্রাগ) ছিলেন একজন চেক ইতিহাসবিদ ও রাজনীতিবিদ, এবং চেক জাতীয় রেনেসাঁর সবচেয়ে প্রভাবশালী ব্যক্তিত্ব যাকে জাতির পিতা হিসেবে সম্মান দেওয়া হয়। ফ্রেঙ্কিসেক পোলাৎস্কি হুদস্লেভিচের উত্তর-পূর্ব অংশে মোরাভিয়ান গ্রামে জন্মগ্রহণ করেন যা বর্তমানে চেক প্রজাতন্ত্রের মোরাভিয়ান-সিলেসিয়ান অঞ্চলের অংশ। তার পূর্বপুরুষরা বেহেমিয়ান ব্রেথার্নের সদস্য ছিলেন। পোলাৎস্কির পিতা ছিলেন একজন স্কুল শিক্ষক এবং তার প্রচলিত কিছু শিক্ষা ছিল। পোলাৎস্কির পিতা তাকে ১৮১২ সালে ইভানগেলিক লুথারেন লেসিউমে পাঠান এবং পরবর্তীতে হাঙ্গেরিয়ান শহর ব্রাতিসলাভাতে শিক্ষা গ্রহণ করেন। ব্রাতিসলাভাতে তিনি ভাষাতত্ত্ববিদ পাভেল জে. সাফারিকের সাথে পরিচিত হন এবং ক্রমেই স্লোভানিক ভাষার একজন অপ্রতিদ্বন্দী ছাত্রে পরিনত হন। তিনি ১১টি ভাষায় দক্ষতা অর্জন করেন ও আরো কিছু সম্পর্কে জ্ঞানার্জন করেন। কিছুকাল গৃহশিক্ষক হিসেবে জীবন অতিবাহিত করার পর তিনি ১৮২৩ সালে প্রাগে স্থায়ী হন। এখানে তিনি একজন ভালো বন্ধু খুঁজে পান যার নাম জোসেফ ডোবরোভস্কি যার সাথে অস্ট্রিয়ান সরকারের ভালো সম্পর্ক থাকার সুবাদে তিনি স্লোভাক ভাষার ছাত্র হিসেবে উষ্ণ আমন্ত্রন পান। ডোবরোভস্কি তাকে কাউন্ট স্টার্নবার্গ ও তার ভাই ফ্রান্সিসের সাথে পরিচয় করিয়ে দেন ও তারা দুজনেই বহেমিয়ান ইতিহাসের উৎসাহি পাঠক ছিলেন। কাউন্ট ফ্রান্সিস ছিলেন বহেমিয়ান জাদুঘর সোসাইটির প্রধান প্রতিষ্ঠাতা, যাতে তিনি বিভিন্ন ধরনের বহেমিয়ান নথি-পত্র দ্বারা সম্বৃদ্ধ করেছিলেন যা পরবর্তীতে গবেষণার কাজে প্রচুর সাহায্যে এসেছে। For accounts of Palacký see: an article by Saint-René Taillandier in the Revue des deux mondes (April, 1855) Ludwig Adolf Wilhelm von Lützow, Lectures on the Historians of Bohemia (London, 1905).  এই নিবন্ধটি একটি প্রকাশন থেকে অন্তর্ভুক্ত পাঠ্য যা বর্তমানে পাবলিক ডোমেইনে: চিসাম, হিউ, সম্পাদক (১৯১১)। "Frantisek Palacky"। ব্রিটিশ বিশ্বকোষ (১১তম সংস্করণ)। কেমব্রিজ ইউনিভার্সিটি প্রেস। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [[বিষয়শ্রেণী:১৯১১-এ থেকে নিবন্ধসমুহের পরামিতিসহ উইকিপিডিয়া নিবন্ধসমুহ এনসাইক্লোপিডিয়া ব্রিটানিকা পাঠ্যে একত্রিত]] উইকিমিডিয়া কমন্সে ফ্রেঙ্কিসেক পোলাৎস্কি সংক্রান্ত মিডিয়া রয়েছে। František Palacký (1798–1876) – bibliography Frantisek Palacky - 29-03-2000 - Radio Prague
মিস ওয়ার্ল্ড শিরোপাধারীদের তালিকা

নিচের তালিকায় মিস ওয়ার্ল্ড সুন্দরী প্রতিযোগিতায় অংশগ্রহণকারী নারীদের তালিকা দেয়া হলো:- মার্জোরি ওয়ালেস নাম্নী এক সুন্দরী প্রতিযোগী ১৯৭৩ সালের মিস ওয়ার্ল্ড খেতাব অর্জন করেন। পরবর্তীতে কর্তৃপক্ষ মার্চ, ১৯৭৪ সালে মৌলিক শর্তাবলী পূরণে ব্যর্থ হওয়ায় তার কাছ থেকে খেতাব কেড়ে নেয়া হয়। আয়োজকেরা প্রথম রানার-আপ ফিলিপাইনের ইভানগেলিন পাসকুয়ালকে বছরের বাকী সময়ের জন্য দায়িত্ব পালন দিতে চাইলে তিনি খেতাববিহীন অবস্থায় মিস ওয়ার্ল্ড হতে অপারগতা প্রকাশ করেন। এরপর আয়োজকমণ্ডলী দ্বিতীয় রানার-আপ জ্যামাইকার প্যাটসি ইউয়েনকে মিস ওয়ার্ল্ডের মর্যাদা দিয়েছিলেন। Requintina, Robert R. (২০১০-০৯-০৭)। "2010 Miss Universe bets compete in Miss World"। Manila Bulletin। ২০১০-০৯-১১ তারিখে মূল থেকে আর্কাইভ করা। সংগ্রহের তারিখ ২০১৩-০৪-১১।  Miss World official website টেমপ্লেট:MissWorlds
টোমাস ক্রিস্টিয়ান জুডহোফ

টোমাস ক্রিস্টিয়ান জুডহোফ (জার্মান: Thomas Christian Südhof) (জন্ম ২২ ডিসেম্বর ১৯৫৫) হলেন একজন জার্মন জৈবরসায়নবিদ যিনি ২০১৩ সালে জেমস ই রথম্যান ও র‌্যান্ডি ডব্লিউ শ্যাকম্যানের সাথে যৌথভাবে চিকিৎসাবিদ্যায় নোবেল পুরস্কার লাভ করেন। টোমাস জুডহোফ ১৯৫৫ সালের ২২ ডিসেম্বর গেটিংজেনে জন্মগ্রহণ করেন। জুডহোফ এসেন বিশ্ববিদ্যালয়, হার্ভার্ড বিশ্ববিদ্যালয় এবং গোটিঙেন বিশ্ববিদ্যালয়ে ঔষধবিদ্যায় পড়ালেখা করেন এবং ১৯৮২ সালে তার অভিসন্দর্ভ জমা দিয়ে এম ডি সনদ লাভ করেন। এই জার্মান ব্যক্তি বা স্থাননামটির বাংলা প্রতিবর্ণীকরণে উইকিপিডিয়া:বাংলা ভাষায় জার্মান শব্দের প্রতিবর্ণীকরণ শীর্ষক রচনাশৈলী নিদের্শিকাতে ব্যাখ্যাকৃত নীতিমালা অনুসরণ করা হয়েছে। "CAP - Thomas Sudhof"। Med.stanford.edu। ২০০৮-০৬-২০। ২০১৩-১০-১৫ তারিখে মূল থেকে আর্কাইভ করা। সংগ্রহের তারিখ ২০১৩-১০-০৭।  "সংরক্ষণাগারভুক্ত অনুলিপি"। ৯ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০১৩।
খ্রি-মা-লোদ-খ্র্ল-স্তেং

খ্রি-মা-লোদ-খ্র্ল-স্তেং (ওয়াইলি: Khri-ma-lod-Khrl-steng) (রাজত্বকাল ৭০৫-৭১২) তিব্বতের সাম্রাজ্যের ইতিহাসে একমাত্র সাম্রাজ্ঞী যিনি নিজে সিংহাসনে আরোহণ করে তিব্বত শাসন করেন। ব্রো গোষ্ঠীর খ্রি-মা-লোদ-খ্র্ল-স্তেং ছিলেন তিব্বত সম্রাট খ্রি-মাং-স্লোন-র্ত্সানের স্ত্রী ও সম্রাট খ্রি-দুস-স্রোং-ব্ত্সনের মাতা। খ্রি-মা-লোদ-খ্র্ল-স্তেংয়ের পুত্র সম্রাট খ্রি-দুস-স্রোং-ব্ত্সন ম্চিমস গোষ্ঠীর রাজকুমারী ব্ত্সান-মা-থোগ-থোগ-স্তেনকে বিবাহ করে ৭০৪ খ্রিষ্টাব্দে খ্রি-ল্দে-গ্ত্সুগ-ব্ত্সান নামে এক পুত্র সন্তানের জন্ম দেন খ্রি-দুস-স্রোং-ব্ত্সনের অপর এক রাণী গা-তুনের পুত্র ল্হা-বাল-পো ৭০৪ খ্রিষ্টব্দে পিতার মৃত্যুর পর কিছুদিন জন্য তিব্বতের সিংহাসনে বসলেও ল্হা-বাল-পোকে সরিয়ে তাঁর পিতামহী সাম্রাজ্ঞী খ্রি-মা-লোদ-খ্র্ল-স্তেং শিশু খ্রি-ল্দে-গ্ত্সুগ-ব্ত্সানকে সম্রাট ঘোষণা করেন এবং প্রকারান্তরে তিনি নিজেই রাজত্ব করেন। অনেক তিব্বতবিদের মতে ল্হা-বাল-পোর মাতা গো-তুন এবং তাঁর মধ্যে ক্ষমতার দ্বন্দ্বে ল্হা-বাল-পোকে সিংহাসন ছেড়ে দিতে হয়। খ্রি-মা-লোদ-খ্র্ল-স্তেং এই দ্বন্দ্বে নিজের পক্ষে তিব্বতের বেশিরভাগ গোষ্ঠীর সমর্থন লাভ করেন। খ্রি-মা-লোদ-খ্র্ল-স্তেং ৭১২ খ্রিষ্টাব্দে মারা না যাওয়া পর্যন্ত খ্রি-ল্দে-গ্ত্সুগ-ব্ত্সান সিংহাসন লাভ করতে পারেননি। Ancient Tibet: Research materials from the Yeshe De Project. 1986. Dharma Publishing, California. আইএসবিএন ০-৮৯৮০০-১৪৬-৩ Bacot, J., et al. Documents de Touen-houang relatifs à l'Histoire du Tibet. (1940), p. 42. Libraire orientaliste Paul Geunther, Paris. (Translated from the French) Pelliot, Paul. Histoire Ancienne du Tibet, Paris. Libraire d'amérique et d'orient. 1961. Kapstein, Matthew (2007) The Tibetans, Blackwell Publising, Oxford, আইএসবিএন ০-৬৩১-২২৫৭৪-৯ Dotson, Brandon (2009) The Old Tibetan Annals, An Annotated Translation of Tibet's First History, Verlag der Österreichischen Akademie der Wissenschaften, আইএসবিএন ৯৭৮-৩-৭০০১-৬১০২-৮
জিনচেং গোংঝু

জিনচেং গোংঝু (চীনা: 金成) (মৃত্যু ৭৩৯ খ্রিষ্টাব্দ) একজন ট্যাং রাজবংশের রাজকুমারী ও তিব্বত সাম্রাজ্যের সাম্রাজ্ঞী। ট্যাং সম্রাট ট্যাং ঝংজংয়ের পালিতা কন্যা রাজকুমারী জিনচেং গোংঝু ৭১০ খ্রিষ্টাব্দে তিব্বত সম্রাট খ্রি-দুস-স্রোং-ব্ত্সনের পুত্র ৬-৭ বছর বয়স্ক খ্রি-ল্দে-গ্ত্সুগ-ব্ত্সানকে বিবাহ করেন। আবার অনেক ঐতিহাসিকের মতে পূর্ববর্তী সম্রাট ল্হা-বাল-পোর সঙ্গে রাজকুমারী জিনচেং গোংঝুর বিবাহ হয় এবং পরবর্তীকালে তার ভ্রাতা সম্রাট খ্রি-ল্দে-গ্ত্সুগ-ব্ত্সান তাকে বিবাহ করেন। বৌদ্ধ ধর্মাবলম্বী জিনচেং গোংঝু চিং-বু-নাম-রা, কোয়া-চু-ইন-ব্রাগ-দ্মার, গ্রান-ব্জাং, খার-ব্রাগ ও স্মাস-গোং এই পাঁচ স্থানে বৌদ্ধবিহার নির্মাণ করেন। লি-য়ুল-লুং-ব্ত্সান-পা নামক গ্রন্থে উল্লেখ আছে যে ৭৩৭ খ্রিষ্টাব্দে কোন বৌদ্ধধর্ম বিরোধী রাজার ভয়ে খোটান থেকে কিছু বৌদ্ধ সন্ন্যাসী তিব্বত এলে জিনচেং গোংঝু তাদের আশ্রয় দেন। ৭৩৯ খ্রিষ্টাব্দে তিব্বতে গুটিবসন্তের প্রকোপ দেখা দিলে বহু তিব্বতী এবং জিনচেং গোংঝুর মৃত্যু হয়। এরফলে তিব্বতে বৌদ্ধধর্ম বিরোধী গোষ্ঠীরা খোটান থেকে আগত বৌদ্ধ সন্ন্যাসী এবং বৌদ্ধ ধর্মাবলম্বী সম্রাট খ্রি-ল্দে-গ্ত্সুগ-ব্ত্সান ও সাম্রাজ্ঞী জিনচেং গোংঝুকে দায়ী করে সাম্রাজ্যে বৌদ্ধধর্ম বিরোধী বিদ্রোহ শুরু করলে বৌদ্ধ সন্ন্যাসীরা তিব্বত থেকে পালিয়ে যান। Lee, Don Y. The History of Early Relations between China and Tibet: From Chiu t'ang-shu, a documentary survey, p. 29. (1981). Eastern Press, Bloomington, Indiana. আইএসবিএন ০-৯৩৯৭৫৮-০০-৮. Wangdu, Pasang and Diemberger, Hildegard. (2000) dBa' bzhed: The Royal Narrative Concerning the Bringing of the Buddha's Doctrine to Tibet. Translation and Facsimile Edition of the Tibetan Text. Verlag der Österreichischen Akademie der Wissenschaften, Wien 2000. আইএসবিএন ৩-৭০০১-২৯৫৬-৪. Beckwith, C. I. "The Revolt of 755 in Tibet", pp. 1-14. In: Weiner Studien zur Tibetologie und Buddhismuskunde. Nos. 10-11. [Ernst Steinkellner and Helmut Tauscher, eds. Proceedings of the Csoma de Kőrös Symposium Held at Velm-Vienna, Austria, 13–19 September 1981. Vols. 1-2.] Vienna, 1983. Ancient Tibet: Research materials from the Yeshe De Project (1986). Dharma Publishing, California. আইএসবিএন ০-৮৯৮০০-১৪৬-৩. Dotson, Brandon (2009) The Old Tibetan Annals, An Annotated Translation of Tibet's First History, Verlag der Österreichischen Akademie der Wissenschaften, আইএসবিএন ৯৭৮-৩-৭০০১-৬১০২-৮ Beckwith, Christopher I. (2011) Empires of the Silk Road, Princeton University Press, আইএসবিএন ৯৭৮-০-৬৯১-১৫০৩৪-৫ Kapstein, Mathhew T. (2006) The Tibetans, Blackwell Publising, Oxford, আইএসবিএন ০-৬৩১-২২৫৭৪-৯ Schaik, Sam van (2011) Tibet, a history, Yale University Press, আইএসবিএন ৯৭৮-০-৩০০-১৫৪০৪-৭ Richardson, Hugh Edward,(1998) Two Chinese princesses In Tibet. Mun-sheng Kong-co and Kim-sheng Kong-co in Aris, Michael (ed) High Peaks, Pure Earth: Collected Writings on Tibetan History and Culture, Serindia Publications, আইএসবিএন ৯৭৮-০-৯০৬০২৬-৪৬-৫ Uebach, Helga (1997) "Eminent Ladies of the Tibetan Empire according to Old Tibetan Texts" Les habitants du toit du Monde.
হুয়ান পাবলো দুয়ার্তে

হুয়ান পাবলো দুয়ার্তে ইয়ে দিয়েজ (জানুয়ারি ২৬, ১৮১৩ - জুলাই ১৫, ১৮৭৬) হলেন ডোমিনিকান প্রজাতন্ত্রের প্রতিষ্ঠাতাদের মধ্যে একজন। তিনি ছিলেন স্বপ্নদর্শী ও লিবারেল ভাবুক যিনি ফ্রান্সিসকো দেল রোসারিও সানচেস ও মাতিয়াস রামোন মেল্লার সাথে একত্রে ডোমিনিকান প্রজাতন্ত্র প্রতিষ্ঠায় অনন্য ভূমিকা পালন করেন। তারা ১৮৪৪ সালে হাইতির শাসন থেকে দেশকে স্বাধীন করেন। পাবলো দুয়ার্তের ইচ্ছা ছিল দেশের জনগণকে স্বনির্ভরভাবে প্রতিষ্ঠা করা ও লিবারেল ধারণার একটি গণতান্ত্রিক সরকার গঠন করা। ডোমিনিকান প্রজাতন্ত্র প্রতিষ্ঠায় তার গুরুত্বপূর্ণ ভূমিকার সম্মান জানিয়ে বিভিন্ন জায়গায় তার নামে কয়েকটি স্মারক স্থাপন করা হয়েছে; যেমন, ক্যারিবীয় অঞ্চলের সর্বোচ্চ পর্বতশৃঙ্গের নাম রাখা হয়েছে পিকো দুয়ার্তে, তার নাম অনুসারে। তেমনি নিউইয়র্ক শহরের হুয়ান পাবলো দুয়ার্তে স্কয়ার চত্ত্বর ও আরো অনেক স্থাপনা। দুয়ার্তে ইসপানা বোবা সময়কালে কেপ্টেন্সি জেনারেল অফ সান্তো ডোমিংগোর সান্তো ডোমিংগোতে জন্মগ্রহণ করেন। তার পিতার নাম জোয়ান হোজে দুয়ার্তে এবং তিনি ছিলেন স্পেনের কাডিজ শহরের ভেজের দে লা ফ্রন্তেরারর বাসিন্দা। তার মায়ের নাম ম্যনুয়েল দিয়েজ হিমেনেস ও তিনি এল সেবুর বাসিন্দা ছিলেন। জিমিনেজ ছিলেন স্পেনীয় বাবা ও ডোমিনিকান মাতার সন্তান। ১৮০২ সালে হোসে দুয়ার্তে ও জিমিনেজ অভিবাসী হয়ে সান্তো ডোমিংগো থেকে পুয়ের্তো রিকোর মায়াগাজে চলে আসেন। পূর্ববর্তী দিনগুলোতে দ্বীপের ঔপনিবেশিক অভিজ্ঞতায় এই স্থানান্তরের বিষয়টি দৃশ্যমান হতে শুরু করে, যখন সেন্ট ডোমিনজের গভর্নর (বর্তমান হাইতি, পূর্বে হিসপানিওলার শেষ পশ্চিমাংশ ও ফ্রান্সের উপনিবেশ) তুসেইন্ট লুভার্চার সান্তো ডোমিংগোর নিয়ন্ত্রণ নেন (দ্বীপের পূর্বাংশের দুই তৃতীয়াংশ)। এসময় ফ্রান্স ও ডোমিনজে সামগ্রিক সামাজিক আন্দোলন গড়ে তোলে যা ফ্রান্স বিপ্লব ও হাইতি বিপ্লব নামে পরিচিত। পরবর্তীতে দুয়ার্তে পরিবার ১৮০৯ সালে সান্তো দোমিঙ্গোতে ফিরে আসেন "Juan Pablo Duarte Biography"। Biography.com। ২০১০। ২০১০-০৯-১১ তারিখে মূল থেকে আর্কাইভ করা। সংগ্রহের তারিখ ২০১০-০৭-২৬।  "Haiti and Santo Domingo". Dominican Republic: A country study (Haggerty, Richard A., ed.). Library of Congress Federal Research Division (1989).